
DĖL GAUTO KLAUSIMO 
Šiaulių apskaitos centras vykdo pirkimo „Išradėjų g., K. Donelaičio g., Metalistų g., Gegužių g. ir Dubijos g. projektavimo paslaugos“ (CVP IS pirkimo Nr. 1351212) procedūras.
Informuojame, kad CVP IS susirašinėjimo priemonėmis gautas tiekėjo klausimas. Vadovaujantis pirkimo sąlygų 11 sk. perkančioji organizacija atsako į pateiktą klausimą: 

Klausimas:

„Kvalifikacijos pagrindimo reikalavimuose rašote : Tiekėjas per paskutinius 3 metus iki pasiūlymo pateikimo termino pabaigos yra suprojektavęs bent 1 (vieną) objektą (susisiekimo komunikacijų (kelių ir (ar) gatvių), priskirtų ypatingųjų statinių kategorijai, naujos statybos ir (ar) rekonstravimo ir (ar) kapitalinio remonto), kurio statybos skaičiuojamoji kaina ne mažesnė kaip.... . Prašome koreguoti kvalifikacinius reikalavimus, nes perkant neypatingų statinių projektavimo darbus aukštesnės kategorijos patirties pagrindimo reikalavimas yra perteklinis ir mažina konkuravimo galimybes.
Atsakymas:

„Kvalifikaciniai reikalavimai nustatyti atsižvelgiant, kad projektuojamos gatvės yra ypatingieji statiniai arba jungiasi su gatvių, priskirtų ypatingųjų statinių kategorijai, sankryžomis, taip pat atsižvelgiant į tai, kad visos gatvės yra intensyvaus eismo, turi daug sankryžų.  Nei viena projektuojama gatvė neatitinka ramios/neintensyvios gatvės statuso. Pažymėtina, kad kvalifikaciniai reikalavimai nustatyti atsižvelgiant ir į techninėse užduotyse nustatytus projekto parengimo reikalavimus ir jų sudėtingumą. Tiekėjai turi būti patyrę ir sugebėti parengti nurodytų gatvių projektus.
Atsižvelgiant į tai, kas išdėstyta, esminis kvalifikacinis reikalavimas koreguojamas nebus.“

Šis raštas bus siunčiamas visiems prie pirkimo prisijungusiems tiekėjams.

Atkreipiame dėmesį, kad rengiant ir teikiant pasiūlymus prašome vadovautis pateikiamais pirkimo dokumentų paaiškinimais.
Viešojo pirkimo komisija

